Vercetti Regular (γραμματοσειρά)

Η Vercetti Regular είναι γραμματοσειρά χωρίς ακρεμόνες με στοιχεία από τον ουμανιστικό και γεωμετρικό σχεδιασμό. Δημοσιεύθηκε στις 8 Σεπτεμβρίου 2022 και είναι διαθέσιμη δωρεάν (freeware) για προσωπική και εμπορική χρήση, βάσει της άδεια χρήσης Licence Amicale, που επιτρέπει στους χρήστες τον ελεύθερο διαμοιρασμό του λογισμικού με άλλα πρόσωπα.Η δομή των χαρακτήρων της γραμματοσειράς είναι συμπαγής και συμβατική. Αυτό την καθιστά συμβατή με διάφορα έργα design, όπως σχεδιασμό ιστοσελίδας, εταιρική ταυτότητα, αφίσες και διαφήμιση. 

Μορφολογικά, η Vercetti Regular  έχει ορθογώνια εμφάνιση, επιτυγχάνοντας ισορροπημένες αναλογίες. Οι διακριτικές παγίδες μελάνης (γνωστές και ως ink traps) συμβάλλουν στη σαφήνεια των γραμμάτων, ακόμη και σε περιορισμένα πεδία κειμένου.

Τον σχεδιασμό της γραμματοσειράς υλοποίησαν οι Φίλιππος Φραγκογιάννης και Richard Mandona  με την ανασύνθεση τμημάτων της MgOpen Moderna, μιας γραμματοσειράς ανοιχτού κώδικα που δημιουργήθηκε από την Magenta Ltd το 2004. Η αρχική της έκδοση περιλαμβάνει 326 γλύφους,  συμπεριλαμβανομένων αριθμών, συμβόλων, σημείων στίξης και τόνων, επιτρέποντας την χρήση της σε όλες τις ευρωπαϊκές γλώσσες που βασίζονται στο λατινικό αλφάβητο.

Η Vercetti Regular αναγνωρίστηκε με το Award of Excellence στην κατηγορία Typeface Design του 13ου Annual Typography Competition, που διοργανώνει το αμερικανικό περιοδικό Communication Arts. Ήταν ανάμεσα στα βραβευθέντα έργα του διαγωνισμού DNA Paris Design Awards 2023  στην κατηγορία Typography, ενώ έλαβε το ασημένιο βραβείο στον διαγωνισμό Graphis Design Awards 2024. Η ιστοσελίδα Awwwards συμπεριέλαβε την Vercetti Regular στις 100 καλύτερες δωρεάν γραμματοσειρές για το 2022.

Εξωτερικοί σύνδεσμοι 
 Λήψη της Vercetti Regular
 Licence Amicale

Παραπομπές 

Γραμματοσειρές